CELEX: 41992D0314
Language: el
Date: 1992-06-15 00:00:00
Title: 92/314/ΕΚΑΧ: Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 15ης Ιουνίου 1992 για την τροποποίηση της απόφασης 92/285/ΕΚΑΧ που παρεμποδίζει τις συναλλαγές μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου

Avis juridique important

|

41992D0314

92/314/ΕΚΑΧ: Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 15ης Ιουνίου 1992 για την τροποποίηση της απόφασης 92/285/ΕΚΑΧ που παρεμποδίζει τις συναλλαγές μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου  

Επίσημη Εφημερίδα αριθ. L 166 της 20/06/1992 σ. 0035 - 0035

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 15ης Ιουνίου 1992  για την τροποποίηση της απόφασης 92/285/ΕΚΑΧ που παρεμποδίζει τις συναλλαγές μεταξύ της Ευρωπαϊκής Κοινότητας Άνθρακα και  Χάλυβα και των Δημοκρατιών της Σερβίας και του Μαυροβουνίου  (92/314/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας:  ότι, δυνάμει της απόφασης 92/285/ΕΚΑΧ (1) απαγορεύονται οι συναλλαγές όσον αφορά τα προϊόντα που καλύπτονται από τη συνθήκη ΕΚΑΧ, μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου-  ότι ο οικονομικός αποκλεισμός (εμπάργκο) που θεσπίστηκε με το ψήφισμα 757 (1992), του Συμβουλίου Ασφαλείας των Ηνωμένων Εθνών δεν ισχύει για τις εξαγωγές προς τις Δημοκρατίες της Σερβίας και του Μαυροβουνίου προϊόντων που προορίζονται για αυστηρά  ιατρικούς σκοπούς και έχουν κοινοποιηθεί στην επιτροπή που δημιουργήθηκε με το ψήφισμα 724 (1991) του Συμβουλίου Ασφαλείας των Ηνωμένων Εθνών-  ότι η Κοινότητα και τα κράτη μέλη της συμφώνησαν να τροποποιήσουν την απόφαση 92/285/ΕΚΑΧ έτσι ώστε να μην απαγορεύονται οι εξαγωγές προς τις Δημοκρατίες της Σερβίας και του Μαυροβουνίου των προϊόντων της συνθήκης ΕΚΑΧ που προορίζονται για αυστηρά  ιατρικούς σκοπούς και έχουν κοινοποιηθεί στην επιτροπή που δημιουργήθηκε με το ψήφισμα 724 (1991) του Συμβουλίου Ασφαλείας των Ηνωμένων Εθνών-  Σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Η απόφαση 92/285/ΕΚΑΧ τροποποιείται ως εξής:  1. στο άρθρο 2, προστίθεται το ακόλουθο στοιχείο:  "ε) για τις εξαγωγές προς τις Δημοκρατίες της Σερβίας και του Μαυροβουνίου των προϊόντων της συνθήκης ΕΚΑΧ που προορίζονται για αυστηρά ιατρικούς σκοπούς και έχουν κοινοποιηθεί στην επιτροπή που δημιουργήθηκε με την απόφαση 724 (1991) του Συμβουλίου  Ασφαλείας των Ηνωμένων Εθνών."  2. Παρεμβάλλεται το ακόλουθο άρθρο:  "Άρθρο 2α  Οι εξαγωγές προς τις Δημοκρατίες της Σερβίας και του Μαυροβουνίου προϊόντων της συνθήκης ΕΚΑΧ που προορίζονται για αυστηρά ιατρικούς σκοπούς επιτρέπονται μόνο εάν προηγουμένως έχουν δώσει σχετική άδεια οι αρμόδιες αρχές των κρατών μελών."  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 31 Μαΐου 1992. Λουξεμβούργο, 15 Ιουνίου 1992. Ο Πρόεδρος  Joao PINHEIRO   (1) ΕΕ αριθ. L 151 της 3. 6. 1992, σ. 20.